Държавен вестник, бр. 25, 2010 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  25
Чл. 97. (1) Прекратяване на договора за во­
енна служба и освобождаване от военна служба 
на основание чл. 169 от Закона за отбраната и 
въоръжените сили на Република България от 
военнослужещи, придобили право на пенсия 
при условията на чл. 69 от Кодекса за соци­
ално осигуряване, се извършва при спазване 
на следната процедура:
1. военнослужещият подава рапорт по ко­
манден ред, придружен със справка за осигури­
телния му стаж и кадрова справка; в рапорта 
военнослужещият изявява желанието си или 
нежеланието си да се ползва от правото си по 
чл. 226е, ал. 2 от Закона за отбраната и въоръ­
жените сили на Република България;
2. министърът на отбраната или оправомо­
щено от него длъжностно лице по чл. 161, т. 2 
и 3 в двуседмичен срок от датата на завеждане 
на рапорта в регистратурата издава заповед за 
прекратяване на договора за военна служба и 
освобождаване на военнослужещия от военна 
служба. 
(2) В случаите, когато военнослужещите 
ползват правото по чл. 226е, ал. 2 от Закона 
за отбраната и въоръжените сили на Репу­
блика България, се вземат в разпореждане по 
специален щат на министъра на отбраната за 
времето на курса.  
Чл. 98. (1) При отмяна на освобождаването 
от военна служба от съда военнослужещият 
получава обезщетение за времето, през което 
е останал без работа, но за не повече от 6 ме­
сеца, след представяне на документ от Аген­
цията по заетостта или писмена декларация, 
че не е работил по трудово или по служебно 
правоотношение през този период. Когато 
през това време военнослужещият е работил 
на по-нископлатена работа, той има право на 
разликата във възнагражденията.
(2) Командирът (началникът) на военното 
формирование или ръководителят на съответ­
ната структура, където е възстановен военно­
служещият:
1.  издава заповед, с която възстановява 
военнослужещия, или изготвя писмено предло­
жение до длъжностното лице, което има право 
да възстанови военнослужещия на заеманата 
или на друга подходяща длъжност; 
2. изготвя писмено донесение по команден 
ред до длъжностното лице, имащо правомо­
щия да издаде заповед за възстановяване на 
военнослужещия, ако длъжността, на която 
трябва да бъде възстановен, е съкратена или 
са променени изискванията за заемането є, на 
които военнослужещият не отговаря, и няма 
друга подходяща длъжност; към донесението 
се прилага протокол от проведената беседа;
3. структурата по управление на човешките 
ресурси (по личния състав) към длъжностното 
лице, имащо правомощия да издаде заповед за 
възстановяване, предлага на военнослужещия 
подходяща длъжност в подчинените структури 
срещу подпис.
(3) Длъжностното лице, имащо право да 
възстанови военнослужещия, издава заповед, 
с която обявява решението на съда и възста­
новява военнослужещия на длъжност считано 
от влизането в сила на съдебното решение. 
Военнослужещият, който в момента заема тази 
длъжност, се освобождава от нея и се назначава 
на друга подходяща длъжност или се взема в 
специален щат на министъра на отбраната до 
осигуряването на подходяща длъжност.
(4) В случай че длъжността, която е заемал 
военнослужещият преди освобождаването му 
от военна служба, е съкратена и не може да 
му бъде предложена подходяща вакантна длъж­
ност или е отказал да заеме предложената му 
такава длъжност, военнослужещият се взема в 
щат на министъра на отбраната за отправяне 
на предизвестие за прекратяване на договора 
за военна служба и освобождаване от военна 
служба на основание чл. 164, т. 1 от Закона за 
отбраната и въоръжените сили на Република 
България.
(5) В случай че изискванията за длъжността, 
която е заемал военнослужещият преди осво­
бождаването от военна служба, са променени 
и той не отговаря на тях и не може да му бъде 
предложена подходяща вакантна длъжност или 
е отказал да заеме предложената му длъжност, 
военнослужещият се взема в щат на министъра 
на отбраната за отправяне на предизвестие за 
прекратяване на договора за военна служба 
и освобождаване от военна служба на осно­
вание чл. 164, т. 2 от Закона за отбраната и 
въоръжените сили на Република България. За 
прекратяване на договора за военна служба се 
прилага процедурата по чл. 85.
Чл. 99. Министърът на отбраната със запо­
вед обявява всеки специален щат и определя 
условията, на които следва да отговарят воен­
нослужещите, за да се вземат в него.
Раздел IX
Ред за разрешаване и ползване на отпуските 
от военнослужещите. Отлагане и прекъсване 
на отпуските
Чл. 100. (1) За ползването на платените го­
дишни отпуски от военнослужещите се изготвя 
план-график.
(2) План-графикът се изготвя с отчитане 
желанията на военнослужещите, годишните 
задачи на формированието и възможностите за 
пълноценното използване на почивната база, 
санаториалните и профилактичните заведения 
към Министерството на отбраната.
(3) План-графикът се изготвя до 30 ноември 
на предходната година и се утвърждава от ко­
мандира (началника) на военното формирование 
или от ръководителя на съответната структура.